Menjador Espai-3: 2015\nP3 us desitja unes Bones Festes!\nEls infants de P3 us volem felicitar el Nadal amb un vídeo on explica el que hem fet durant aquests últims dies.\nEns va arribar una carta d'un follet, on ens explicava que ens feia un regal molt especial! Un calendari d'advent que hem obert i ens ha donat unes consignes cada dia!\nHo hem passat genial i ens ha agradat molt aquesta sorpresa.\nLes monitores de P3 us desitgem que gaudiu del vídeo i que tingueu unes bones vacances!\nPublicat per Menjador Espai a 4:52 Cap comentari:\nCom cada divendres, el divendres passat dia 11 de desembre, vam fer LA FINAL DEL TORNEIG DE BÀSQUET!\nLa final va ser molt emocionant. Els grups que vàrem arribar van ser els "COME SALAMI"\ni el grup de "MONIS"\nVa ser una final molt renyida, però finalment, els guanyadors del TORNEIG DE BÀSQUET VAN SER....\nELS "COME SALAMI"!\nara seran ells els que decidiran l'esport per el pròxim torneig. Tenim moltes ganes de tornar a començar torneig! Us deixem més fotografies de la Gran Final!\nPublicat per Menjador Espai a 5:41 Cap comentari:\nCASTANYADA TERRORÍFICA IV\nI ara, fem un resum de com va anar la jornada del divendres passat, la Castanyada Terrorífica IV\nCom cada any, vam decorar tot el menjador terroríficament! Entre tots els cursos vam treballar com ho faríem la setmana abans, i els nens i nenes que volien, ajudaven a fer les manualitats, que desprès penjaríem al menjador. El resultat va ser magnífic, ho podeu veure en el següent vídeo:\nAl menjador de l'escola van venir uns castanyers i unes castanyeres que feia 300 anys que van morir! El dia de tots sants, s'aixequen de les seves tombes per passejar-se per tota l'escola.\nEls més valents i valentes, a partir de 3r, van entrar al "túnel del terror" on es trobaven la Teresina, la Marieta i la Quima; tres Castanyeres que vagaven vora les seves tombes, un cop entraves al túnel... potser no et deixaven sortir!\nEls nens i nenes de 1er i 2on, van escoltar histories de por, en un espai ambientat per l'ocasió. Els infants que no volien sentir les històries, van jugar al pati com sempre.\nI els més petits de l'escola, van jugar amb un photocall molt terrorífic i es van pintar les cares uns als altres!\nVa ser un dia, on tots i totes, ens ho vam passar molt bé! I tenim moltes ganes de que torni a venir l'època de la castanyada per repetir, un any més la Castanyada Terrorífica!\nPublicat per Menjador Espai a 4:42 Cap comentari:\nLa Castanyada terrorífica P4-P5\nCom ja sabeu, el divendres passat, vam celebrar la Castanyada Terrorífica IV.\nDurant tota la setmana vam preparar manualitats per decorar el menjador i el pati de l'escola.\nI el divendres ja estava tot enllestit per celebrar aquesta Castanyada tant especial! Els més petits ho vam fer fent-nos fotos en un photocall super divertit i " terrorífic"! i pintant-nos les cares entre nosaltres.\nSi voleu veure més fotos com aquesta cliqueu aquí\nHo vam passar molt bé i vam gaudir moltíssim de tota la jornada! ja volem que torni a ser la Castanyada!\nPublicat per Menjador Espai a 5:13 Cap comentari:\nPublicat per Menjador Espai a 4:34 Cap comentari:\nPublicat per Menjador Espai a 5:52 Cap comentari:\nPublicat per Menjador Espai a 5:55 Cap comentari:\nInformació infants P3\nUs comuniquem que, a partir del 8 de juny, coincidint amb el canvi d’horari de la Jornada Intensiva, els infants de P3 NO dormiran la migdiada. Durant l’estona d’esbarjo que tindrem desprès de dinar, jugarem a les activitats programades al pati o activitats més tranquil·les dins de l’escola. Per aquest motiu, entre avui i demà, anirem retornant els llençols dels infants.\nPublicat per Menjador Espai a 4:26 Cap comentari:\nPublicat per Menjador Espai a 4:25 Cap comentari:\nNotificació per a P3\nComuniquem que hi ha hagut un error en cobrament del menjador del mes d'abril. NOMÉS AMB ELS INFANTS DE P3. S'han cobrat 18 dies en lloc de 17 dies. Ens disculpem per l'error i esperem no causar moltes molèsties. Retornarem l'import en el rebut d'aquest mes de maig.\nReiterem les nostres disculpes.\nUs deixem un resum del Carnestoltes d' enguany! Que bé ens ho vam passar!\nDurant la setmana vam seguir les consignes del rei carnestoltes, i cada dia, vam portar diferents elements.\nEl divendres vam acabar la setmana disfressats de Catrina! Una disfressa molt divertida i que s'ajusta molt al centre d'interès d'aquest any: Mèxic!\nPublicat per Menjador Espai a 5:28 Cap comentari:\nEls nens i nenes de P5 estan assolint molt bé els hàbits del menjador!!!\nÉs per això, que a partir d'ara, que cada dia un nen o nena ajudarà en les tasques de monitoratge!\nEntre tots hem fet un davantal que el portarà el/la responsable d'aquell dia!\nEstem molt contents amb aquesta iniciativa i estem segurs que ens ajudarà a assolir nous reptes com per exemple, l' incorporació del ganivet que just comencem la setmana que ve.\nPublicat per Menjador Espai a 5:03 Cap comentari:\nPublicat per Menjador Espai a 4:24 Cap comentari:\nPublicat per Menjador Espai a 3:43 Cap comentari:


Els CDR anuncien 'accions sorpresa' a primera hora per l'1-O a Barcelona\nEls CDR anuncien ‘accions sorpresa’ a primera hora per l’1-O a Barcelona\nApunten que les actuacions seran al Mercat de Santa Caterina, plaça de Catalunya i plaça de Letamendi a les set del matí\nEls CDR han anunciat accions sorpresa al matí de l’1-O a Barcelona, en un missatge a les xarxes socials. En concret, les associacions independentistes han apuntat que es mobilitzaran al Mercat de Santa Caterina, a la plaça de Catalunya i a la plaça de Letamendi. En un piulet, els CDR convoquen a les set del matí a un d’aquests tres llocs on es duran a terme ‘accions sorpreses’.\n‘Prepareu-vos per una jornada de lluita’, escriuen en el missatge, que acompanyen amb l’etiqueta ‘Tombem el règim’. Els CDR, que fa dies que preparen la commemoració del primer aniversari de l’1-O, moment en el qual, a més, es van crear molts d’aquests comitès, aprofiten el mateix missatge per recordar que al migdia han convocat una manifestació als Jardinets de Gràcia.


ETSID » 2019 » octubre » 07\nEl dijous 17 de Octubre esdeveniment Women in Business, per McKinsey & Company\nEl taekwondista Jon Andoni Cintado, campió d’Espanya universitari i absolut, esportista UPV de l’any\nLa Universitat Politècnica de València (UPV) va celebrar ahir dijous la Benvinguda Esportiva 2019, un esdeveniment que serveix de tret de sortida al curs esportiu 2019-2020 i que va donar començament, a les 18.30 hores, amb la tradicional Volta a Peu UPV, que va celebrar la seva XV edició recorrent els seus habituals 5 quilòmetres de traçat.\nPosteriorment, a les 20.15, es va iniciar al Paranimf de la UPV el lliurament de trofeus als guanyadors de les competicions del curs 2018-2019 de la UPV i els guardons a l’Esportista Destacat UPV 2019 i a l’Escola UPV Destacada 2019.\nCintado, estudiant de l’ETSID\nEl premi a Esportista Destacat UPV 2019 va recaure en Jon Andoni Cintado Arteche, estudiant de l’Escola Tècnica Superior d’Enginyeria del Disseny (ETSED-UPV) i membre de la Selecció UPV en la modalitat de Taekwondo.\nCintado va representar a la UPV en el Campionat Autonòmic Universitari a Castelló proclamant-se Campió Autonòmic Universitari. Al maig, a més, va aconseguir el Campionat d’Espanya Universitari i, l’estiu passat, va participar en el Campionat Europeu Universitari a Croàcia i, posteriorment, a la Universiada celebrada a Nàpols.\nQuant a la seva trajectòria federada, Cintado es va alçar amb el títol de Campió d’Espanya 2018 en categoria absoluta, i a nivell internacional, el novembre del 2018, va participar en el Campionat d’Espanya sub 21 celebrat a Varsòvia (Polònia).\nFont: Notícies UPV\nPràctiques remunerades per a estudiants en Acciona\nAcciona S.A. ha llançat més de 100 ofertes de pràctiques per a estudiants d’últim curs de grau o màster de diverses àrees.Les pràctiques, de 6 mesos de durada, ofereixen als estudiants posar en pràctica els seus coneixements teòrics en una gran empresa multinacional. La jornada serà de 4-5 hores diàries i la remuneració variarà de 500 € a 800 € depenent del lloc.\nEls perfils són diversos: Enginyeria agronòmica, ADE i economia, industrials, informàtica, màrqueting, enginyeria de camins, accés a l’advocacia, enginyeria elèctrica i matemàtiques. El programa està obert a nivell nacional i els llocs de pràctiques són a Madrid, País Basc, Burgos, Barcelona, Navarra, Sevilla i Extremadura.\nTota la informació sobre el programa i les ofertes obertes estan en:


BUTLLETÍ ELECTRÒNIC N. 67 MAIG 2013\nPresentat públicament el Pla d’Inclusió Social i l’inici de l’estratègia compartida\nPresentació del Pla d'Inclusió Social i l’Estratègia Compartida a Katowice\nEs presenta el Pla Municipal per a la Infància de Barcelona\nL’Ajuntament incorporarà noves clàusules socials a la contractació municipal\nS’obre la convocatòria per accedir a habitatges de lloguer assequible a Torre Baró\nSi ets jove, informa’t per treballar a l’estiu!\nLa Xarxa entrevista Maria Eulàlia Serra\nEntrevista a Marta Galán, participant del programa cultural Creadors EN RESIDÈNCIA\nInforme 2012 de l’estat del racisme a Catalunya\nEl Centre Obert Heura guardonat amb el Premi Vila de Gràcia\nFrontera guanya dos premis al Festival de Cine Español de Màlaga\nJa toca l’estiu!\nBarcelona lliura els premis a l’Empresa Innovadora en Conciliació i Temps\nConvocatòries propers mesos\nNoves entitats adherides a l'Acord abril 2013\nMaterial sobre l’Economia del bé comú\nEn bona part de les intervencions va destacar-se que, com consta en la quarta línia estratègica del Pla d’Inclusió, s’impulsarà una estratègia compartida amb les entitats de l’Acord Ciutadà. L’estratègia compartida vol articular tots els recursos públics, d’iniciativa social i de voluntariat i privats de la ciutat per fer front a la crisi social i donar respostes més eficaces a les necessitats socials de Barcelona.\n[+] Més informació, galeria d’imatges i documentació.\n[+] Consultar el Pla per a la Inclusió Social 2012-2015.\nL'estratègia compartida per a la inclusió social que proposa el Pla d'Inclusió de Barcelona 2012-2015 ha estat presentada i discutida a Katowice els dies 23 a 25 d'abril en el marc del Social Affaires Forum d'Eurocities.\n65 representants de ciutats de tot el continent han estat estudiant exemples de bona pràctica en la inclusió activa duts a terme per Ajuntaments de dins i fora de la Unió Europea. El Pla d'Inclusió de Barcelona i l'estratègia compartida que els desplegarà ha estat una de les pràctiques estudiades.\nMolts representants municipals estan interessats en conèixer més detalls del procés d'elaboració del Pla i sobretot de com s'ha aconseguit el consens amb les organitzacions cíviques i socials de l'Acord. El propi Acord Ciutadà per una Barcelona Inclusiva ha despertat força interès com a experiència reeixida de participació pràctica en el desenvolupament d'accions inclusives.\nL’Ajuntament va presentar en el Consell Plenari del mes d’abril el nou Pla d’Infància 2013-2016, un document que recull totes les polítiques municipals d’atenció a la infància.\nEl Pla, elaborat per la regidoria de Família, Usos del Temps i Discapacitats, conté 4 línies estratègiques, 82 objectius i 224 actuacions. És fruit d’un treball conjunt amb les entitats del grup d’infància del Consell Municipal de Benestar Social i ha tingut en compte les aportacions recollides a l’Audiència Pública en què han participat 1.200 alumnes d’escoles de Barcelona d’entre 11 i 17 anys.\nLes quatre línies estratègiques que preveu el Pla són:\nL’infant com a protagonista actiu a la ciutat: fer la ciutat pròxima i accessible als infants, sensibilitzant la ciutadania de les seves capacitats i necessitats.\nInfància i relacions familiars: promoure l’atenció a les famílies i el suport en el desenvolupament de les seves competències parentals per afavorir la transmissió de vincles, valors i models positius pel creixement de l’infant i l’adolescent com a persona.\nInfància i estils de vida: desenvolupament d’una xarxa d’equipaments, recursos i projectes d’acció socioeducativa de proximitat per promoure hàbits i estils de vida saludables, prevenint conductes de risc.\nInfància vulnerable i exclusió social: millorar la detecció, l’atenció, el suport i el tractament d’aquelles situacions de major vulnerabilitat i exclusió social dels infants i adolescents i les seves famílies.\n[+] Consultar el Pla.\nLa contractació municipal incorporarà noves clàusules socials i ambientals per a tots els contractes de compra de serveis i productes a través de l’aprovació d’una ordenança municipal que establirà mecanismes i regles per vetllar per una contractació socialment responsable.\nLes empreses adjudicatàries hauran de reservar un 5% dels contractes laborals necessaris per executar el contracte a persones en situació de risc d’exclusió social o discapacitat física o psíquica.\nA més, caldrà que subcontractin un 5% del pressupost de l’adjudicació amb centres especials de treball i empreses d’inclusió social. Com estableix la Llei d’Integració Social del Minusvàlid (LISMI), aquelles empreses que comptin amb 50 o més persones treballadores, hauran de seguir acreditant el compliment de la reserva del 2% de la plantilla per a persones amb discapacitat.\nCal destacar que durant el primer semestre de 2012, la reserva social en la contractació municipal a centres especials de treball i empreses d’inserció laboral va assolir la xifra d’11 milions d’euros.\nL’Ajuntament de Barcelona ha obert la convocatòria per a l’adjudicació de 160 habitatges amb protecció oficial en règim de lloguer a Torre Baró. Els nous pisos, situats a l’Av. Escolapi Càncer, tenen un preu de lloguer de 300 euros.\nUs agrairem que feu la màxima difusió d’aquesta promoció d’habitatges de lloguer assequible a aquelles persones que conegueu que puguin estar interessades o compleixin els requisits de la convocatòria.\nLes persones interessades han d’estar inscrites al Registre de Sol·licitants d’Habitatge de Protecció Oficial de Barcelona per poder participar en el sorteig. La inscripció al Registre, per posteriorment poder presentar la sol·licitud, es pot fer fins el dimecres 15 de maig!\nLes sol·licituds per participar al sorteig poden lliurar-se a qualsevol Oficina de l’Habitatge fins divendres 24 de maig. Per tal de poder visitar els pisos, la promotora REGESA, ha previst unes jornades de portes obertes als habitatges de mostra els dies 3, 4 i 18 de maig.\nLa Regidoria d’Adolescència i Joventut ha organitzat el cicle de xerrades informatives “Treballar a l’estiu” amb la voluntat de facilitar l’accés al món laboral als i les joves de la ciutat.\nA les més de 30 xerrades i tallers, que tindran lloc entre el dimarts 9 d’abril i el dijous 30 de maig, s’informarà entorn ofertes laboral de temporada a Catalunya, les Illes Balears i l’estranger per intentar contribuir a la cerca de feina del jovent durant els mesos d’estiu.\nL’orientació laboral també se centrarà en sectors específics com l’hostaleria, el lleure, festivals, fires i mercats, el turisme o els esports, entre d’altres.\nTotes les activitats són gratuïtes, si bé requereixen inscripció prèvia.\nEl programa “El mirador de Barcelona” de La Xarxa del passat 30 d’abril va entrevistar la Sra. Maria Eulàlia Serra, com a representant de la Xarxa de suport a les famílies cuidadores de l’Acord Ciutadà per una Barcelona Inclusiva.\n[+] Escoltar l’àudio de l’entrevista (a partir del minut 34 de programa).\nEntrevista a Marta Galán\nParticipant del programa cultural Creadors EN RESIDÈNCIA a l'IES Josep Pla\nEn aquest butlletí entrevistem a Marta Galán, artista que participa al programa “Creadors EN RESIDÈNCIA als instituts de Barcelona”. Un programa innovador que proposa als creadors residents que concebin projectes inèdits i específicament pensats per ser desenvolupats juntament amb un grup d’alumnes d’ESO.\nEl programa EN RESIDÈNCIA s’inicia el curs 2009-2010 impulsat per l’Institut de Cultura de Barcelona i del Consorci d’Educació de Barcelona, i ideat i realitzat en cooperació amb l’Associació A Bao A Qu.\nProfessional de les arts escèniques, actualment està desenvolupant un projecte d’arts visuals amb alumnes de 4t d’ESO a l’IES Josep Pla.\nEn què consisteix el programa EN RESIDÈNCIA?\nEl projecte vol posar en contacte estudiants de secundària amb persones creadores de diferents disciplines per acostar-los a l’art contemporani. Cada artista o creador desenvolupa i comparteix el procés de creació d’una de les seves obres amb un grup d’alumnes.\nDurant un curs escolar, d’octubre a juny i durant una sessió per setmana, un conjunt d’artistes entren a les aules de centres públics d’educació secundària per desenvolupar una obra inèdita conjuntament amb els alumnes.\nEn definitiva, vol ser un programa que esdevingui un nexe d’unió entre l’art i els i les adolescents; que acosti l’educació reglada a la cultura i a les diferents disciplines artístiques.\nEl principal objectiu és apropar l’art als adolescents, un àmbit que solen desconèixer o sobre el qual tenen idees molt genèriques, aportant noves nocions i coneixements sobre l’art contemporani, els processos de creació artística, diferents maneres d’entendre i pensar l’art.\nMés enllà de les sessions a l’aula, s’acompanya de sortides i visites a centres artístics, com per exemple el MACBA.\nA través del programa també s’estimula la creativitat col·lectiva dels i les adolescents. Al seu torn, també es contribueix a que vegin els instituts com a espais de cultura i art, de creació i innovació artística.\nQuins objectius et vas marcar en iniciar el teu projecte?\nVolia que fos un projecte que enfortís la dimensió col·lectiva o comunitària del procés creatiu i que vinculés els joves amb la seva realitat propera, el seu barri i el seu entorn.\nTambé que fos l’excusa o el mitjà per reflexionar sobre temàtiques o problemàtiques actuals. Concretament hem abordat un tema molt indicat en l’època actual, com és el treball. Tot i que encara els alumnes no estan al món laboral no és un tema banal. És un assumpte que els preocupa, especialment a aquelles persones que no volen continuar estudiant en acabar l’ESO, i que els fa reflexionar sobre el seu futur.\nEn un moment de preocupació per l’atur i el treball precari, volem reflexionar sobre les alternatives al treball. Té un punt crític, però des d’un punt de vista poètic, romàntic.\nEn què consisteix la teva residència?\nLa residència té com a títol “A mà d’obra” i vol convidar els alumnes a reflexionar sobre el món del treball a partir dels paradigmes sobre els quals avui es construeix el treball, quines implicacions té per l’ésser humà, com ens vinculem al treball, com configura la nostra vida.\nA partir de les diverses formes de treball que els alumnes han identificat al seu barri, el Turó de la Peira, estem fent una transmigració poètica de la força de treball assalariada en objectes artístics.\nExplica’ns amb més detall el procés creatiu.\nLa proposta que els plantejo té diverses fases. En primer lloc, en una primera fase hem fet un passeig conceptual per les formes d’entendre el treball, des del marxisme fins al capitalisme cognitiu.\nEn una segona fase, hem dut a terme un treball de camp per identificar els tipus de treball que hi ha al barri. Visitant negocis i comerços hem establert contacte i relació amb 12 persones treballadores de diferents àmbits, sectors i tipologies laborals que estaven disposats a col·laborar (una bugaderia, una cafeteria, un centre d’atenció primària o una carnisseria, entre d’altres).\nDurant el mes de maig aquests persones tindran al seu establiment un contenidor on han de dipositar a diari un residu singular, sobrant, no reciclable, de la seva ocupació per després desenvolupar un objecte artístic amb característiques singulars (el borrissol de la roba, el marró del cafè, etc.).\nLes persones del barri trobaran díptics informatius del projecte al costat dels contenidors, que contindran una frase provocativa que convida a la reflexió -“Jo també treballo per error”- i podran fotografiar-se al costat del contenidor sostenint la frase. D’aquesta manera aconseguirem més interacció i fer partícip el barri del projecte.\nA partir dels residus obtinguts, i l’ajuda de l’artista Nicolás Spinosa, es crearà un objecte artístic conjuntament amb els treballadors i els alumnes. Bàsicament seran motlles de cera amb formes de parts del cos dels treballadors que emplenarem amb els residus acumulats.\nFinalment, amb totes les peces, es farà una exposició.\nPodríem dir que és una experiència força innovadora\nAl nostre país sens dubte! Al Regne Unit, l’any 2002 es va posar en marxa un projecte de característiques similars anomenat Creative Partnerships en què persones creatives, com ara artistes, arquitectes o científics, feien sessions a les escoles per inspirar als alumnes i promoure’n noves habilitats i competències.\nCal reconèixer l’esforç de l’Ajuntament per impulsar el projecte i per ampliar-lo any rere any. En un moment de reducció de la despesa pública, mantenir aquest tipus de programes que promouen l’educació artística en contextos educatius reglats és molt important i cal valorar-ho.\nEn properes edicions, què creus que es podria millorar?\nPer part meva, l’ampliaria a tants alumnes com fos possible. Quan veus la motivació dels nois i noies i la singularitat de l’experiència, t’agradaria que més adolescents poguessin gaudir-ne.\nTambé faria un projecte més intensiu. En comptes d’una intervenció artística que durés tot un curs acadèmic, concentraria totes les sessions en tres o quatre mesos.\n[+] Llegir reportatge del programa publicat a La Vanguardia.\n[+] Llegir reportatge del programa publicat a El Periódico.\nLa publicació que us presentem aquest mes és l’informe sobre l’estat del racisme a Catalunya, que des de fa 4 anys publica anualment SOS Racisme. És un document d’anàlisi i denúncia de les diverses causes, manifestacions i situacions de racisme i xenofòbia que tenen lloc a Catalunya.\nL’informe alerta que la situació de crisi està afectant els drets i oportunitats de les persones, especialment aquelles persones més vulnerables; i que, sovint, aquesta conjuntura comporta un discurs que pot propiciar situacions de racisme i l’enfrontament.\nEl Centre Obert Heura, membre de l’Acord Ciutadà i la Xarxa d’atenció a persones sense llar (XAPSLL), ha rebut el Premi d’Honor a títol col·lectiu de la dissetena edició dels Premis Vila de Gràcia per la seva tasca a favor de la integració social de les persones sense llar.\nLa pel·lícula Frontera ha estat guardonada amb el premi de millor director i millor actor al Festival de Cine Español de Màlaga. El projecte, impulsat per Cornelius Films i TransFORMAS, entitat membre de la Xarxa de cultura per la inclusió social, constitueix la primera pel·lícula de ficció que sorgeix de la cooperació entre presos i professionals del sector audiovisual rodada íntegrament a una presó (el Centre Penitenciari Quatre Camins).\nJa podeu consultar la guia d’activitats d’estiu per a infants i adolescents, que inclou una variada oferta d’activitats educatives pel període de vacances que ofereixen les associacions i organitzacions del lleure de la ciutat. Hi ha més de 110.000 places disponibles, tant de caràcter lúdic com esportiu, per a totes les edats.\nAbacus SCCL, per l’esforç i l’adaptació de mesures de conciliació oferint un servei d’atenció al públic compatible amb horaris i torns de treball consensuats, i Casamitjana, per desenvolupar accions que permeten conèixer les necessitats del personal i aplicar les mesures de conciliació han estat guardonades amb el I Premi Barcelona a l’Empresa Innovadora en Conciliació i Temps.\n140è aniversari de la Creu Roja a Barcelona\nDia: dissabte 4 de maig.\nLloc: passeig Lluís Companys.\nL’any passat va fer 140 anys que la Creu Roja es va constituir a Barcelona. Per inclemències del temps la tardor de l’any passat es va suspendre l’acte de celebració, que finalment tindrà lloc el proper dissabte 4 de maig.\nEl passeig Lluís Companys serà l’escenari d’una jornada lúdica i de proximitat amb un munt d’activitats (correfoc, xocolatada, flashmob, coral, simulacres, exhibicions de gossos de rescat, etc.) a les quals esteu tots i totes convidats!\nPresentació Fons documental de Torre Jussana\nDia: dimecres 8 de maig, 19 hores.\nDimecres 8 de maig Torre Jussana us convida a la presentació del Fons documental sobre associacionisme, participació i voluntariat i l’Útil pràctic sobre les obligacions fiscals de les associacions.\nEl nou Fons documental recopila bibliografia sobre el món associatiu, el tercer sector, la participació ciutadana o els moviments socials de la ciutat.\nEl nou número de la col·lecció Útils pràctics vol oferir a les associacions de la ciutat un manual per entendre millor la fiscalitat a la qual estan subjectes, així com qüestions pràctiques sobre la temàtica.\nEl tercer sector i l’economia social. Aportacions a la cohesió social en temps de crisi\nDia: divendres 10 de maig, 9 hores.\nLloc: Museu d’Història de Barcelona.\nDivendres 10 de maig tindrà lloc aquest acte en el qual es presentarà l’informe del Consell Econòmic i Social de Barcelona “El tercer sector i l’economia social”.\nS’analitzaran l’estat i les perspectives del tercer sector i l’economia social, així com les contribucions que fan al benestar i a la cohesió social.\nPresidiran l’acte la consellera de Benestar i Família, Neus Munté, i l’alcalde de Barcelona, Xavier Trias.\nCurs bàsic d’iniciació al voluntariat\nDies: divendres 10 i dissabte 11 de maig.\nLloc: FCVS Barcelona (c/ Grassot 3).\nLa Federació Catalana de Voluntariat Social ofereix aquest curs on s’explicarà el paper del voluntari/a dins la societat, i que aportarà elements de reflexió sobre qüestions que poden plantejar-se en l’acció de serveis als altres.\nEl curs, de 12 hores, l’impartirà l’Albert Quiles, vicepresident de la FCVS.\nTaller d’emprenedoria social d’ECAS\nDies: divendres 10, 17 i 24 de maig.\nLloc: seu d’ECAS.\nEls divendres 10, 17 i 24 de maig s’imparteixen tres tallers formatius en emprenedoria social a la seu d’ECAS.\nS’abordaran qüestions com l’impuls de projectes d’emprenedoria en el marc de les entitats socials, l’impuls de les empreses socials una vegada creades i l’establiment d’aliances sòlides entre empreses socials.\nIV Jornades Cultura de Mediació\nDies: dijous 16 i divendres 17 de maig.\nL’Institut de Ciències de l’Educació de la Universitat de Barcelona organitza aquestes jornades, sota el títol “El compromís de la mediació en temps de crisi” amb l’objectiu d’aportar reflexions i eines per veure la crisi com una oportunitat per millorar les relacions entre persones.\nLes jornades s’estructuraran en taules rodones, tallers i ponències.\nAproximació a l’art teràpia: l’expressió plàstica com a eina de cohesió i ajuda a la tasca del voluntariat\nDia d’inici: dijous 16 de maig, 16 hores.\nLloc: ABD (c/ Quevedo 2 baixos).\nL’Escola de Voluntariat d’ABD promou aquesta formació entorn l’art teràpia i l’expressió plàstica com a eina per reforçar i facilitar la tasca de les persones voluntàries.\nEl curs se celebrarà els dies 16, 21, 23 i 30 de maig de 16 a 20 hores.\nConvocatòria d’Art per a la millora social\nTermini de convocatòria: del dijous 9 de maig al dimecres 29 de maig de 2013.\nL’Obra Social “la Caixa” ha obert la convocatòria de presentació de projectes que afavoreixin l’ús de l’art i la cultura com a instruments d’intervenció i transformació social.\nLes línies d’actuació prioritàries són la promoció d’activitats vinculades a les arts plàstiques, la fotografia, la música, la literatura i les arts escèniques com a recurs de desenvolupament personal i d’inclusió social; i el foment del paper actiu dels col·lectius participants i dels professionals del món de la cultura en activitats de caràcter social.\nTermini de presentació: dimecres 17 de juliol de 2013.\nDimecres 17 d'abril s'ha obert el termini de presentació de les propostes que vulguin optar a la desena edició dels Premis Francesc Candel, destinats a reconèixer i difondre bones pràctiques en l'àmbit de la integració dels ciutadans catalans d'origen estranger.\nDurant el mes d'abril de 2013 s'han adherit a l'Acord Ciutadà 3 noves entitats, les quals us emplacem a conèixer. Amb aquestes incorporacions l'Acord ja el formem 503 entitats!\nAtès l’interès que va suscitar la conferència que el professor Christina Felber va realitzar a Barcelona a mitjans d’abril per explicar el seu model d’Economia del bé comú, compartim un enllaç sobre el tema que ens ha facilitat la Xarxa d’economia social de Barcelona. Es tracta d'un document que sintetitza els principals elements del model plantejat.\n[+] Document explicatiu del model.


El MUPE exposa restes del tauró megalodón procedents d'Elx\nEl Museu Paleontològic d’Elx exposa quatre dents, procedents d’Elx, del major tauró que ha existit. En concret pertanyen a un dels majors depredadors marins, Carcharocles megalodon, les restes localitzades dels quals en la ciutat il·licitana evidencien la seua presència en el Mediterrani fa milions d’anys. Les dents, de més de 10 centímetres de longitud, són de formar triangular, molt robusts i amb vora serrada. Unes dades que fan estimar la grandària del tauró en més d’11 metres.\nAquesta peça es mostra al costat d’ostres gegantes i altres restes d’invertebrats en una xicoteta vitrina del MUPE, que ens submergeix en un mar càlid de fa entre 20 i 2,6 milions d’anys. I és que en la planta superior del museu es pot conèixer la història més antiga del que avui és el terme municipal d’Elx. Un capítol de la història de la vida en la Terra que permet als visitants descobrir la flora i la fauna que va existir fa milions d’anys, permetent així mateix comprovar com ha canviat el paisatge al llarg del temps.\nA més, gràcies a la col·laboració del Museu Paleontològic d’Elx amb el Centre Comercial L’Aljub, des de hui i fins al 18 d’agost entre les tendes Hiper Plata i Essenza Or del centre comercial es podrà conèixer d’a prop la grandària que tindria la mandíbula d’aquest gran tauró a través d’una rèplica exposada. Els clients podran així comprovar com la boca estava dotada de poderoses mandíbules i d’una dentició impressionant organitzada en diverses files.\nPreviousFotografia “Parc natural de la Serra Gelada. Els llums de l’abisme”, de Jaume Fuster en la Fundació Frax\nNextLa Nyora de Guardamar serà comercialitzada per primera vegada com a Marca Col·lectiva a la fi d’estiu\nL’obra de Juana Francés torna a ser protagonista en una exposició en el Museu d’Art Contemporani d’Alacant


Filologitis 8. Escriure en l’«arenas» (i molt malament) – [des]enfocada\n← Filologitis 7. Va d’assegurances → Filologitis 8 (continuació). L’Arenas rectifica…\n11 replies on “Filologitis 8. Escriure en l’«arenas» (i molt malament)”\nDimecres, 30 30+02:00 març 30+02:00 2011 at 7:46 pm\nEts, molt, molt gran, Sílvia! 😀\nDoncs el que a mi em crida l’atenció són les “escales manuals”.\nEs deuen pujar fent la vertical.\nDijous, 31 31+02:00 març 31+02:00 2011 at 9:37 am\nJordi, ja hi has escrit un correu per queixar-te? 😉\nDijous, 31 31+02:00 març 31+02:00 2011 at 9:42 am\nLluís, comparat amb els «aseis», les «condícies» i els «establacimients», pujar les escales fent el pi no és pas tan greu, no? 😀 A mi també em va cridar molt l’atenció, però ja vaig dir que no havia esmentat tots els errors que havia vist a la pàgina web perquè si no, encara hi seria!\nDijous, 31 31+02:00 març 31+02:00 2011 at 10:15 am\nAhir mirant Receptes.cat vaig trobar una perla de l’estil…\nAmb el títol n’hi ha prou.. però entra a dins i delecta’t llegint aquest “pseudo-català”\nDijous, 31 31+02:00 març 31+02:00 2011 at 5:45 pm\nUi, no, no. No crec que s’ho meresquen. A banda, té collons i ovaris de posar-li el nom en castellà al centre comercial. Serà per lo de la Plaza d’España.\nDivendres, 1 01+02:00 abril 01+02:00 2011 at 10:42 am\nhiulit, haig de reconèixer que la paraula aguacat em fa una certa gràcia 😀 A més, tot i que fa mal a la vista veure coses d’aquestes, Receptes.cat és un portal col·laboratiu, i no jutjaré les persones que hi escriuen perquè ho fan a títol personal (i potser hi ha gent que no ha estudiat mai en català, per exemple). El que sí que m’emprenya és que empreses que mouen tants diners tinguin tan poca vergonya i tan poc respecte per la llengua.\nDivendres, 1 01+02:00 abril 01+02:00 2011 at 10:47 am\nJordi, després de llegir tot l’apunt encara et sorprèn que li posessin el nom en castellà? Em sembla que ha quedat prou clar quin és el gran de respecte que tenen pel català…\nDivendres, 1 01+02:00 abril 01+02:00 2011 at 12:54 pm\nHe arribat aquí per casualitat, però he trobat l’entrada molt interessant.\nHe anat a comprovar la web del centre comercial abans d’enviar-los un e-mail, però els teus/vostres ja han fet efecte i està corregit!:)\nImagino que s’han adonat que allò que havien fet era… com a mínim penós, perquè s’han espavilat força…!!\nFilologitis 8 (continuació). L’Arenas rectifica… | [des]enfocadasays:\nDivendres, 1 01+02:00 abril 01+02:00 2011 at 11:01 pm\n[…] vaig escriure un apunt sobre la qualitat lingüística del web en català del centre comercial Arenas de Barcelona. Arran […]\nDissabte, 2 02+02:00 abril 02+02:00 2011 at 10:14 am\nVioleta, gràcies per la informació. Vaig anar al web, tota contenta, i vaig comprovar que encara hi ha errors. Hauria d’estar contenta de veure que han actuat amb rapidesa, però, sincerament, no ho estic. Després d’haver rebut tantes queixes com espero que hagin rebut, el que havien de fer era revisar tot el web amb molta cura.


Google no inclourà publicitat de tècniques mèdiques sense aval científic - Diari de Girona\nGoogle no inclourà publicitat de tècniques mèdiques sense aval científic\nGoogle no inclourà publicitat de tècniques mèdiques sense aval científic Diari de Girona\nLa nova política també inclou tractaments basats en troballes científiques bàsiques i experiència clínica preliminar, però que actualment no compten amb proves clíniques formals suficients per justificar l'ús clínic generalitzat.\n«Moltes vegades aquests tractaments poden suposar un risc per a la salut i creiem que no tenen cabuda en les nostres plataformes», es lamenten, alhora que aclareixen que aquesta restricció «no afectarà assajos clínics». Asseguren que seguiran donant a suport als metges perquè puguin promoure les troballes i investigacions entre el públic.\nA mesura que surtin a la llum noves troballes i els organismes reguladors supervisin el desenvolupament d'aquests, la companyia continuarà avaluant les seves polítiques i realitzant actualitzacions segons sigui necessari. «Sabem que també hi ha bons actors en aquest espai, que realitzen importants investigacions que poden conduir a grans avenços mèdics», recorden.\nAquesta decisió es pren després de, d'una banda, confirmar que «els experts en aquest camp donen suport a tals restriccions», i que en els últims anys s'ha produït un creixement del nombre de persones que intenten aprofitar-se d'altres oferint tractaments enganyosos i no provats.\nEl president de la Societat Internacional per a la Investigació de Cèl·lules Mare, Deepak Srivastava, ha donat la benvinguda a la nova política de Google assenyalant que «es tracta d'un pas molt necessari per frenar la comercialització sense escrúpols d'aquest tipus de tractaments com les teràpies amb cèl·lules mare no comprovades».


Els Milito es retroben | FCBarcelona.cat\nEls Milito es retroben\nAquest dimecres Gabi i Diego Milito es tornaran a enfrontar en un partit oficial. Això no passava des que els dos germans es van veure les cares en un derbi d’Avellaneda de la temporada 2002-03.\nDiego i Gabi Milito van haver d’esperar 15 anys per fer realitat el somni de jugar plegats. A l’Argentina Diego (el germà gran) va debutar l’any 99 amb el Ràcing d’Avellaneda i Gabi (amb 17 anys) ho va fer amb el màxim rival (Independiente). Aquest un dels grans clàssics del futbol argentí i els germans Milito van protagonitzar duels apassionants. Fins i tot van tenir una forta picabaralla en un derbi que es va endur Independiente per 4-1 la temporada 2002-03.\nJunts a Saragossa\nL’estiu del 2005 el Saragossa va tenir la genial idea de reunir-los i els germans Milito van triomfar al conjunt aragonès durant dues temporades. Gabi liderava la defensa i Diego feia els gols. 23 en va fer l’any passat amb l’equip de Víctor Fernández.\nCuriosament els enfrontaments entre Barça i Saragossa dels últims anys han tingut de tot: emoció, espectacle, gols, expulsions... i sempre als germans Milito com a actors principals. La temporada passada Gabi va fer l’únic gol de l’equip aragonès al Camp Nou i Diego va marcar l’1-0 a la Romareda.\nI en fa dues es van repartir la feina en l’empat (2-2) de l’1 d’octubre del 2005 a l’estadi. Primer Gabi i després Diego van col•locar el 0-2 al Camp Nou. Ronaldinho de penal i Samuel Eto’o igualarien l’enfrontament.\nL’últim en arribar\nDesprés d’una brillant actuació a la Copa Amèrica el Barça va fitxar Gabi Milito.\nEl futbol els ha tornat a separar i dimecres es veuran les cares a Barcelona. Serà un duel interessant, espectacular i emotiu pels germans més coneguts del futbol estatal.


La llibreria Papasseit arriba al seu segon aniversari apostant per la poesia i l'art - Regió7 :: El Diari de la Catalunya Central\nLa llibreria Papasseit arriba al seu segon aniversari apostant per la poesia i l'art\nAhir al vespre l'establiment de la plaça Gispert de Manresa va celebrar els dos anys d'obertura amb un recital poètic a quatre veus\nmònica angla 06.07.2015 | 10:49\nRecital de poesia amb Ariadna Beltrán. Mireia Arsó\nSituada a la plaça Gispert de Manresa, la llibreria Papasseit fa dos anys que facilita l´accés a la cultura amb la venta de llibres de segona mà a preus molt econòmics. Per aquest motiu, els propietaris van decidir celebrar l´aniversari amb dos esdeveniments culturals.\nEl primer es va dur a terme ahir i va començar amb un recital poètic d´Adriana Bertran, coautora de l´obra de teatre Allà on s´estimen els peixos, entre altres, i assídua dels recitals. Amb una gran gesticulació, vocalització i interpretació, Bertran va presentar els seus poemes, molts d´un marcat caire existencialista i amb moltes referències a la natura i a les seves vivències personals.\nPosteriorment va ser el torn d´Ariadna Torres, guanyadora del premi haiku en català Grau Miró 2014. «Escriure és sortir a pescar-me / si seré peix o sabata, només ho sabrà l´aigua», va començar dient Torres. En els seus versos destaquen els jocs de paraules i la seva ironia i sarcasme. La d´Ariadna Torres és una poesia directa, sense tabús, sincera i crítica.\nFinalment, les veus de Marisol Casas i Lali Álvarez, l´acordió d´Arnau Barrios i la guitarra d´Antonio Martín van homenatjar Jesús Lizano amb l´espectacle de poesia i música ReCORdant LIZANO.\nL´espectacle va intercalar les reflexions de l´artista amb el recital d´algunes de les seves obres, crítiques amb la societat, iròniques, i fins i tot escatològiques. Però el que més destaca de Lizano i el que va donar punt final a l´actuació va ser el seu caràcter somiador i el seu cant a la innocència. L´acte va acabar a 2/4 de 9 del vespre i va reunir una trentena de persones de totes les edats.\nAquestes tres actuacions, agrupades sota el títol «2 anys de paraula», van ser el tret de sortida de la celebració de la llibreria Papasseit, que continuarà divendres que ve a les 8 del vespre amb l´obertura d´una exposició artística. L´exposició, titulada «2 anys d´art», serà gratuïta i podrà visitar-se durant tot l´estiu. Amb el pas dels dies, les obres i els artistes variaran per tal d´establir diàlegs nous entre el treball d´una vintena d´autors.\nDes que va aixecar la persiana, la Papasseit ha aspirat a ser més que una llibreria. Així ho senten els seus propietaris, Anna Roca i Miquel Sanchis, i aprofiten l´espai de la seva botiga per fer molts actes culturals. Ni la calor ni l´espai reduït els espanten, hi fan recitals de poesia i exposicions durant tot l´any. A més, la llibreria acaba d´incorporar-se a la TAV-CC, la Taula de les Arts Visuals de la Catalunya Central.


L’administracio ha plagiat la nostra campanya contra les bales de goma - La Haine\n04/03/2020 :: Països Catalans\nL’administracio ha plagiat la nostra campanya contra les bales de goma\nx Stop Bales de Goma i la Plataforma Ojocontuojo\nSecretaria de l'Esport de Catalunya\nL'Associació Stop Bales de Goma i la Plataforma Ojocontuojo com a col·lectius som completament solidaris amb l'esport, i som especialment sensibles amb les esportistes i l'esport femení, estem totalment d'acord en el fet que s'ha de visibilitzar molt més l'esport practicat per dones, cal assolir més prestigi fins trobar paritat i les mateixes oportunitats que en els esports masculins, per tant, encoratgem a les dones a participar de l'esport. #esporfemení\nPerò cap causa, mai potser en perjudici o aprofitament d'altres, per això, els membres de l'Associació Stop Bales de Goma i la Plataforma Ojocontuojo, rebutgem i condemnem el desenvolupament de la campanya "T'ho estàs perdent, recolzada pel Govern de la Generalitat de Catalunya i impulsada pel Consell de l'Audiovisual de Catalunya (CAC - @Consell_Audio), en col·laboració amb la Secretaria General d'Esport (@esporcat ) de l'Activitat Física del Govern de la Generalitat, l'Institut Català de les Dones (ICD - @icdones) i la Corporació Catalana de Mitjans Audiovisuals (CCMA - @CCMA_cat), amb l'objectiu de fomentar l'esport femení en els mitjans de comunicació.\nPer un costat, desaprovem l'eslògan "T'ho estàs perdent", d'una insensibilitat indescriptible envers les víctimes de les Bales de Goma, que han perdut un ull!, sense oblidar les seves famílies, que pateixen igual; el lema de la campanya, fa referència al fet de "si no veus esport femení, estàs perdent la meitat de l'espectacle". Les persones ferides són les que es perden la meitat de tota la seva visió, no és només la pèrdua de l'ull, alhora, la visió binocular, la capacitat de calcular les distancies, la qualitat visual i totes les altres capacitats que estan relacionades amb l'ús dels ulls.\nAltrament, lamentem, la manca de capacitat creativa per donar una solució pròpia a les seves campanyes de màrqueting, havent de copiar la idea de la campanya "Un pegat a l'ull", on demanàvem a la ciutadania que ens enviés una foto amb un pegat a l'ull esquerre en solidaritat amb el que va perdre l'Ester Quintana. En resposta vam rebre milers de fotografies individuals, de famílies, col·lectius i grups, amb l'ull tapat en solidaritat i protesta. No és acceptable voler aprofitar-se d'aquesta imatge de l'ull tapat, que anem utilitzant des de novembre de 2012 i que ha esdevingut el símbol internacional per la prohibició de les Bales de Goma, feta realitat el 30 d'abril de 2014 a tot el territori de Catalunya, gràcies al posicionament de la societat.\nSegurament no faríem aquest escrit, si el Govern de la Generalitat i en especial el Conseller d'Interior, no s'haguessin fet la fotografia que demanava la campanya i haver-la publicat l'últim dia, el passat 14 de febrer de 2020, menyspreant a tots els ferits per les Bales de Goma.\nNo teniu excuses, la campanya era pública als mitjans de comunicació, a la web d'Ojocontuojo i l'any 2013, us vam fer arribar durant la Comissió d'Estudi dels Models de Seguretat i Ordre Públic i de l'Ús de Material Antiavalots en Esdeveniments de Masses, al Parlament de Catalunya, un dossier que recollia aquesta i totes les altres campanyes que havíem iniciat per a la prohibició de les Bales de Goma i en solidaritat amb les víctimes.\nDemanem explicacions i disculpes que siguin aclaridores per escrit i públiques. Cal insistir en l'error de la publicació, és necessària una rectificació i el disseny d'una altra imatge i eslògan per donar suport a l'esport femení, que la substitueixi i no doni a equivocs amb la campanya mundial per la prohibició de les Bales de Goma, en els mateixos mitjans i intensitat de la vostra difusió. En el cas dels mitjans de la CCMA es va planificar l'emissió de 150 anuncis i falques, la majoria en els blocs de màxima audiència.\nLa difusió va començar amb uns anuncis previs (teasers) precampanya, emesos des del 20 de gener de 2020. A partir del 24 de gener es va començar a emetre l'espot i la falca de la campanya per TV3, Esports3, Super3, betevé, La Xarxa, Catalunya Ràdio, les emissores de ràdio privades de l'Associació Catalana de Ràdio (ACR), diverses ràdios i televisions locals, i pel circuit tancat de televisió dels Ferrocarrils de la Generalitat de Catalunya (Canal FGC) i pel canal MouTV, de Transports Metropolitans de Barcelona. Així mateix, s'han editat cartells que s'han distribuït mitjançant les federacions esportives.També s'ha difós per les xarxes socials: Twitter i Instagram.\nD'altra banda, condemnem enèrgicament les actuacions de les forces de seguretat, Guàrdia Civil, Policia Nacional i Mossos d'Esquadra on hi ha hagut càrregues desproporcionades i s'ha fet ús de Bales de Goma i projectils de Foam sense respectar els protocols. Aquests últims set anys i malgrat la seva prohibició a Catalunya, les víctimes de les Bales de Goma i dels projectils de Foam van en augment, el nombre de persones que han perdut un ull o altres parts igual d'importants del seu cos, és massa extensa i pren normalitat, cosa inadmissible.\nNo podem oblidar a totes les víctimes d'arreu el món: Xile, Brasil, Equador, Mèxic, França, Síria ... La força repressiva dels cossos de seguretat és desencadenada segons convingui, sense remordiments i la impunitat dóna fruits en la no aplicació dels protocols correctes.\nEns sumem a la demanda i exigim la prohibició de l'ús de les Bales de Goma, Foam i d'altres tipus de projectils llançats per part de tots els cossos de policia de l'estat, tal com van fer el Col·legi de Metges de Catalunya i El Síndic de Greuges, ens veiem en l'obligació de recordar-vos la letalitat i la gravetat de les lesions i seqüeles irreversibles que els projectils causen.\nGravetat que el Govern de la Generalitat, responsable de la seguretat i l'ordre públic a Catalunya, coneix perfectament, prohibint-les a Catalunya el 2014, per això, us convidem a afegir-vos a aquesta demanda pública de la societat que representa un avenç en la defensa dels drets humans i garantiu que NO es tornin a utilitzar projectils de cap mena i es depurin totes les responsabilitats per tal que els fets no quedin impunes.


Ignasi de Loiola - Manresa 2022\nEl Pla Director del projecte de Manresa 2022 contempla la ciutat com el punt de partida de la història d'Ignasi i de l'orde que va fundar. Per això, la base d'aquest relat és "Tornar Ignasi a la ciutat"; és a dir, fer que la figura d'Ignasi torni a tenir, a Manresa, la presència i el reconeixement històric que va tenir, i fer que els visitants el retrobin en la seva estada a la ciutat (més enllà del relleu que té la Santa Cova com a icona del sant).\nL'estada d'Ignasi a Manresa és una història d'acollida, confraternitat i hospitalitat. La ciutat del Cardener va ser una parada i fonda per al pelegrí, conegut popularment per la gent de Manresa com a Home Sant i Home del Sac.\nL'Home Sant: renom que remarcaria la visió d'Ignasi com un home bondadós i agraït amb la ciutat, i també l'home espiritual, místic. És, però, una denominació que el vincula més directament amb sant Ignasi que no pas amb Ignasi, una figura més pròpia de la devoció religiosa que no pas ciutadana. És també un concepte massa genèric, que no singularitza el personatge i no l'identifica prou amb la ciutat.\nEl pelegrí: un altre dels perfils d'Ignasi, que el vincula a la idea del camí que el duu a Manresa, dels camins que recorren el seu pas per la ciutat i de la seva obra arreu del món. Es tracta d'una denominació que el relaciona més amb el Camí Ignasià que no pas amb Manresa. Ignasi s'identificava a si mateix com a pelegrí.\nL'Home del Sac: nom amb què sembla que molts manresans de l'època es referien a ell, a causa de la seva vestimenta austera, amb roba de sac.\nTambé és una història de Llum: Diverses clarors il·lustraren sant Ignasi, segons l'autobiografia, en la seva espiritualitat i universalitat. La llum és present en tota l'hagiografia ignasiana. Una llum al Cardener, llampecs blancs als Predicadors, etc.\nAquest relat de la relació entre Manresa i Ignasi també se sustenta en la percepció que la ciutat té del personatge, la visió que el transforma en una figura popular, la d'un Home Sant o Home del Sac. L'Home del Sac evoca la identificació amb el valor d'austeritat que representa el seu pas per Manresa (i en consonància amb l'actual missatge papal): "Anava vestit amb teixit de saca i demanava almoina". És la imatge que el representa millor en la seva dimensió eremítica i contemplativa i d'home descuidat i malalt.\nBiografia de Sant Ignasi de Loiola\n1491: Íñigo López de Recalde neix a Loiola en el si d'una família de la noblesa basca.\n1521: Cau ferit durant la defensa de Pamplona. En el decurs de la convalescència, experimenta una profunda transformació, que l'impulsa a abandonar la vida anterior i a cercar la voluntat de Déu. Decideix pelegrinar a Terra Santa i fer vida de penitent.\n1522: La primera fase del pelegrinatge el duu a Montserrat -on es confessa i es desprèn del vestit, l'armadura i l'espasa- i a Manresa, on viurà durant onze mesos. A la capital del Bages, en una mena de viatge interior, hi experimenta episodis de fervor espiritual, crisis i il·luminacions, que enfortiran la seva vocació religiosa i li deixaran una profunda empremta, que culminarà en la redació dels Exercicis Espirituals i la posterior fundació de l'orde jesuïta.\n1523: Fa estada a Jerusalem.\n1524-1527: Cursa estudis de gramàtica a Barcelona i continua la formació a Alcalá –on és processat per la Inquisició i empresonat- i a Salamanca, on se'l processa per segon cop i se li prohibeix predicar i ensenyar teologia. Decideix marxar d'Espanya.\n1528-1535: Es llicencia en Filosofia a París (1535) i comença a estudiar Teologia.\n1537: Ordenat sacerdot a Venècia, celebra la primera missa a Roma.\n1540: El papa Pau III aprova la fundació de la Companyia de Jesús. L'any següent comença la redacció de les Constitucions de la Companyia i ell n'és elegit superior general. Estableix de manera permanent la seva residència a Roma.\n1553-1555: Relata les seves vivències al seu secretari, que n'escriurà l'autobiografia.\n1556: Mor a Roma (31 de juliol).\n1609: És beatificat per Pau V.\n1622: És canonitzat per Gregori XV.


S'anuncia l'inici de construcció del CAP del Botafoc\nIniciInformacióS'anuncia l'inici de construcció del CAP del Botafoc\nDesprés d'haver finalitzat el procés de disseny, que ha estat complex, i d'haver-se aprovat el pressupost de la Regió Sanitària de Tarragona, està previst fer en breu la licitació de l'obra per tal de poder iniciar-la al final del proper mes de gener. Amb un pressupost d'uns 3 milions d'euros, la previsió del termini d'execució és d'uns divuit mesos.\nA la zona del Botafoc, al solar que queda per sobre de l’escola Teresina Martorell, es construirà un edifici de dues plantes. La planta superior, de 1.279,35 metres quadrats, serà el Centre d'Atenció Primària amb 18 consultes, 3 boxos d'extraccions i 1 aula d'educació sanitària. I la planta inferior acollirà un Centre d'Hemodiàlisi, amb una superfície de 744,25 metres quadrats, que podrà donar atenció a 80 pacients. Es calcula que a la zona no s'arriba a les 50 persones que necessiten aquest servei sanitari, els quals en aquests moments s'han de desplaçar a Tarragona.\nEl gerent de la Xarxa Sanitària i Social de Santa Tecla va explicar que amb aquest nou equipament de salut es donarà resposta a dues necessitats importants: descongestionar el CAP actual, sobre el qual ara es podran repensar algunes de les seves funcionalitats, i oferir el servei d'hemodiàlisi. Sobre la unitat d'hemodiàlisi, Joan Maria Adserà va explicar que fa molts anys que es parla de posar-ne una al Vendrell, però és ara quan es compleixen els condicionants per tenir-ne una que pot atendre un important volum de pacients.\nEl regidor de Salut, que en una reunió prèvia a la roda de premsa havia convocat els membres de la Comissió de Salut per donar-los a conèixer el projecte de construcció del CAP del Botafoc, va agrair a la Xarxa Sanitària i Social de Santa Tecla que hagi donat prioritat a aquesta obra.\nL'alcalde, Martí Carnicer, va destacar el fet que el Vendrell estigui dins de la Xarxa Sanitària i Social de Santa Tecla, “ja que podrem gaudir d'aquest nou equipament sanitari uns tres o quatre anys abans que si s'hagués de fer directament a través dels pressupostos de la Generalitat”.


És la religió una «barrera» per a la donació d'òrgans? - Diari de Girona\nÉs la religió una «barrera» per a la donació d'òrgans?\nUn trasplantament a Bellvitge. diari de girona\nUn trasplantament a Bellvitge.\nPoden ser la cultura i la religió ser un impediment perquè una família accepti la donació d'òrgans d'un difunt? Per tal de donar-hi resposta, l'Organització Catalana de Trasplantament (OCATT) ha engegat el projecte La donació d'òrgans, una mirada cultural i religiosa, que té com a objectiu conèixer i valorar els aspectes culturals i religiosos que influeixen en el consentiment o la negativa a la donació d'òrgans. Les dades obtingudes permetran conscienciar cada col·lectiu, així com orientar el personal mèdic amb consells i arguments que facilitin la presa de decisions dels familiars del possible donant. La iniciativa compta amb el suport de la Direcció General d'Afers Religiosos i de la Secretaria d'Igualtat, Migracions i Ciutadania.\nLa llei espanyola de donació és de consentiment presumpte, és a dir, que tothom és donant en vida si no s'expressa al contrari. A la pràctica, però, no es realitza cap extracció d'òrgans sense el consentiment de la família del finat. Segons la Generalitat, la situació del trasplantament d'òrgans a Catalunya gaudeix «de molt bona salut», ja que l'any 2017 es van produir 1.106 trasplantaments. Segons indiquen, aquesta xifra va ser possible gràcies als donants obtinguts, l'aprofitament dels òrgans extrets, el baix nombre de negatives familiars (que es van situar només en un 12-15%) i a l'intercanvi entre organitzacions. Tot i això, les llistes d'espera per a trasplantaments no baixen i per això s'ha decidit començar aquesta campanya, per tal de veure quina influència tenen les creences religioses i culturals a l'hora de dir «sí» o «no» als trasplantaments.\nEl projecte va començar el 20 de setembre amb un acte que va comptar amb la participació del doctor Gurch Randhawa, professor de Diversitat en Salut Pública i director de l'Institut d'Investigació Sanitària de la Universitat de Bedforshire. La conferència es va centrar en la seva experiència com a assessor de l'Organ Donation del National Health Service britànic, servei pioner en la cooperació amb les confessions religioses amb una campanya per augmentar el nivell de consentiments a la donació.\nAl llarg d'aquesta tardor se celebraran cinc seminaris més monogràfics per confessions, que seran moderats i acompanyats per experts en trasplantament d'òrgans i en diversitat religiosa. Les conclusions d'aquests debats es presentaran en un acte públic que se celebrarà el 23 de gener de 2019, i s'espera que d'allà en surtin materials específics per a cada religió, un vídeo-resum del projecte, articles científics i procediments, guies o manuals específics per a les entrevistes familiars a persones d'altres cultures o religions. A més, les entitats convidades podran proposar més iniciatives per afavorir el coneixement i l'acceptació de les donacions d'òrgans entre els fidels.\nEl nou mètode de càlcul de Salut dispara les morts per Coronavirus a Girona fins a 414.


[Vídeo] El primer Tinder de la història que destrempa La República\nPer si encara hi ha algun lector despistat, el Tinder és una famosa i molt usada aplicació per a conèixer gent, per sortir, tenir cites, per lligar, enamorar-se o, directament, per a fer sexe sense compromís i esporàdic. L'aplicació mòbil usa les fotografies de Facebook i mostra els perfils en funció de la proximitat geogràfica. A cada perfil es pot fer un “m'agrada” o descartar-lo. Quan dues persones coincideixen, s'obre un xat per a parlar.\nDesprés dels cartells de Franco demanant no anar a votar l'1 d'octubre i del repartiment de 100.000 octavetes arreu del territori, la campanya #Repúblicadesdebaix llença avui un vídeo titulat “Regimen78” que dóna el tret de sortida a una nova acció que es durà a terme aquest estiu fins al pròxim 1 d'octubre.\nInspirat en l'exitosa aplicació de contactes “Tinder”, el vídeo mostra una noia utilitzant l'aplicació “regimen78” on descarta com a possible parella a personatges característics del règim del 78 com Felipe González, Mariano Rajoy, Jordi Pujol i Marta Ferrusola, Esperanza Aguirre o Pedro Sánchez i Susana Díaz, entre d'altres.\nSi busques amb qui fer possible els teus somnis…no busquis al règim del 78. #1oFesMatch a la #Repúblicadesdebaix pic.twitter.com/Z3mlMFtjbY


DEL PASSAT AL PRESENT: Enigmes Sabàtics (5): Es va descobrir el pastís!!!! (O no)\nEnigmes Sabàtics (5): Es va descobrir el pastís!!!! (O no)\nPossiblement la nostra protagonista femenina va néixer a casa de la senyora del retrat, de forma discreta, donades les circumstàncies, i de pares solters. Mentrestant, a un país veí, l'home més important del regne havia desaparegut en el transcurs d'una batalla, cosa que va fer córrer moltes brames per tot arreu. A causa d'aquella desaparició el país va passar a les mans de l'oncle de la noia en qüestió.\nEren anys de misteris i conspiracions. No era fàcil, ser rei. A la ciutat de Toledo es va examinar l'altre protagonista de la història, de l'ofici que el va fer tristament famós i no pas perquè fos maldestre en aquella feina, que això no ho sabem pas. Sobre els seus orígens, poden ser humils o nobles, encara avui no es coneixen amb seguretat. Fins i tot es va afirmar que, si no era qui deia dir, potser hi tenia alguna mena de parentiu. En tot cas, sembla que tots dos, el nostre home i el desaparegut, eren pel-roigs, cosa molt poc corrent.\nL'home arriba al poble que donarà nom a la trama, a finals dels segle XVI. Té dona i una filla. Sabia idiomes, muntava a cavall i semblava ser quelcom més que un menestral. En aquell poble va conèixer un frare conspirador, interessat en la política i que havia arribat allà desterrat, a causa d'afers polítics. El frare potser va entabanar la nostra protagonista femenina, ja que n'era el seu confessor. Aquesta, en creure, de bona fe o sense bona fe, en la possible personalitat reial de l'amic del frare, que potser fins i tot feia prou goig, i sense ganes de seguir el seu obligat destí de monja, s'hi va comprometre en matrimoni, potser pensant que podia arribar a ser reina de... La noia fins i tot va donar al promès unes joies i devia esperar que la dispensarien de vots i tot per poder-se maridat amb un maridat.\nPerò el xicot no era massa discret; imprudent, va ensenyar les joies, fa fer el fatxenda i va malparlar del rei, fins que va aconseguir que el denunciessin i agafessin presoner. Aleshores, a més de les joies, li van trobar unes cartes comprometedores de la seva promesa. Vaja, que tot plegat es va muntar un gran embolic. La noia va ser tancada i vigilada mentre el frare afirmava que el detingut era el rei desaparegut, el del país veí.\nCom comprendreu, el frare i el seu amic van ser sotmesos a les tortures habituals i condemnats a mort. Tot el procés va generar molta paperassa i el mateix acusat es va contradir sovint. Finalment el van condemnar a ser penjat, i va morir orgullós i altiu, posant-se ell mateix la corda al coll. Un cop mort el van decapitar i esquarterar i, com era costum, van penjar-ne un tros a cada porta de la muralla de la vila i el cap, a l'ajuntament. També el frare va ser condemnat a la forca, després de ser passat a l'estat de laic, altrament no podia rebre mort tan deshonrosa, i abans de finar explicava encara que havia cregut de bona fe en la personalitat del possible suplantador.\nLa noia va ser tancada en estricta clausura en un convent. Quan, al cap de tres anys, va morir el rei, el seu oncle, la seva sort va canviar i el seu cosí, el nou rei, la va perdonar i la va retornar al convent del poble on s'havia esdevingut la història, d'on va ser priora, amb els anys. Encara més, malgrat que la seva història conspiratòria s'havia atribuït a la manca de vocació religiosa, va ser nomenada a principis del segle XVII abadessa perpètua d'un important convent, el més important de l'època, i si l'aneu a visitar encara us parlaran de la seva tasca immensa. De fet, era aquell el càrrec eclesiàstic més elevat al qual podia optar una dona. O sigui, que encara va estar de sort.\nLa historia no es va aclarir mai del tot. Segles després els escriptors romàntics van recollir aquells fets en obres de teatre, sempre interpretant lliurement el que havia passat, amb gran èxit de públic. Un dels autors va arribar a vendre més de dos cents mil exemplars d'un llibre que, els no iniciats, poden confondre amb un volum de cuina tradicional, pel títol.\nUn enigma, doncs, que mai no es va resoldre del tot. Mentrestant, però, podeu esbrinar:\nQui era la noia que va arribar a abadessa important? Qui eren els seus pares?\nCom es deien els conspiradors? Per qui es feia passar el suposat suplantador?\nOn van passar els fets? Quan?\nQuins reis s'hi van veure embolicats?\nSabeu el nom d'alguns dels autors que, segles després, van recollir aquesta estranya història posant-hi més pa que formatge?\nPublicat per Júlia a 5:00\nQui era la noia que va arribar a abadessa important?\nQui eren els seus pares?\nFilla de Juan de Austria i María de Mendoza\nCom es deien els conspiradors?\nGabriel de Espinosa que va ser conegut com el “pastelero de Madrigal”, i Fray Miguel de los Santos, agustí portuguès i vicari del convent de Nuestra Señora de Gracia el Real de Madrigal\nPer qui es feia passar el suposat suplantador?\nEl rei Sebastià I de Portugal, que va morir a la batalla de Alcazarquivir, a Marroc (1578). La veritat fent el burro ja que molts i inclús Felip II li havien desaconsellat la campanya bèl•lica.\nOn van passar els fets?\nMadrigal de las Altas Torres, Ávila (Castella i Lleó)\nFelip II i Felip III\nJosé Zorrilla, que escriu “Traidor, inconfeso y màrtir” i Manuel Fernández y González, que és el que ven més de dos cent mil llibres amb el “El cocinero de Su Majestad o El pastelero de Madrigal”.\nAquesta història la coneixia des de petit gràcies a un d’aquells meravellosos “Història y Vida”, especials, crec que era sobre personatges enigmàtics. Hi havia també un altre apassionant relat que es titulava “Pugachev otro caso de sebastianismo” un cosac rus que va liderar una revolta fent-se passar per el desaparegut Tsar Pere III, al segle XVIII.\n- La noia era María Ana de Austria (filla de Juan de Austria y Maria de Mendoza).\n- Els conspiradors eren Fray Miguel de los Santos y Gabriel el pastelero de Madrigal que es feia passar pel Rei Sebastian de Portugal.\n- Els fets van succeir cpa al 1594 entre Madrigal, Valladolid i Madrid.\n- Felip II (qui ordena l'execucio dels conspiardors) i el seu fill Felip III qui va perdonar a Maria Ana.\n- Jose Zorilla autor de "Traidor, inconfeso y mártir" al 1849, y Manuel Fernandez y Gonzalez autor de "El pastelero del Madrigal" al 1862.\nBé, no ha estat gens fàcil trobar l’entrellat de l’enigma d’aquesta setmana. Desprès de navegar a partir del Google per molt diversos conceptes que no em portaven a cap conclusió satisfactòria, sols vaig trobar la desaparició del Rey Don Sebastián de Portugal van ser les paraules “encerrada clausura convento” les que em van portar a la solució que gira a l’entorn de GABRIEL DE ESPINOSA, en concret contestant les preguntes:\n• Qui era la noia que va arribar a abadessa important? Qui eren els seus pares?\nDona Maria Ana d’Austria, filla natural de Don Joan d’Austria i Dona Maria de Mendoza.\n• Com es deien els conspiradors? Per qui es feia passar el suposat suplantador?\nGabriel de Espinoza i Fray Miguel de los Santos. Gabriel de Espinoza es feia passar pel desaparegur Rey Don Sebastià de Portugal.\n• On van passar els fets? Quan?\nA Madrigal de las Altas Torres, els fets van donar lloc a l’episodi del “pastelero de Madrigal”\nQuan? podem iniciar els fets amb la desaparició del rey Don Sebastià a la batalla d’Alcazaequivir en 4 d’agost de 1578 i com a últim fet el nomenament de Maria Ana de Austria com a abadessa perpetua del Monestir de Santa Maria la Real de las Huelgas, el 8 d’agost de 1611.\n• Quins reis s'hi van veure embolicats?\nDom Sebastià I de Portugal; Felip II; Felip III\n• Sabeu el nom d'alguns dels autors que, segles després, van recollir aquesta estranya història posant-hi més pa que formatge?\nJosé Zorrilla a “Traïdor, inconfeso y martir” i Manuel Fernandez y González amb “El cocinero de Su Majestad o El pastelero de Madrigal” amb una tirada de més de 200.000 exemplars.\nHe passat un molt bon cap de setmana i ja se una mica més d’història dels segles XVI i XVII.\nAquest enigma m'ha agradat molt:\nLa primera pregunta (nom de la noia i pares) és Doña María Ana de Austria, filla natural de Joan D'Austria(germanastre de Felip II) i d'Ana de Mendoza(la Princesa d'Eboli (?).\nLa segona, els conspiradors són Gabriel de Espinosa (el pastelero de Madrigal) i Fray Miguel de los Santos.\nGabriel d'Espinosa es feia passar pel Rey Don Sebastián de Portugal, que va desaparèixer al 1578 a la batalla d'Alcazarquivir.\nLa tercera, els fets van passar a la villa de Madrigal de las Altas Torres. A l'any 1594.\nLa quarta, els reis que es van veure embolicats eren el Sebastiàn de Portugal i Felip II.\nLa cinquena, al segle XIX José Zorrila va escriure "Traidor, inconfeso i martir, sobre el personatge d'Espinosa, i Manuel Fernández González que va tenir molt èxit amb l'obra "El cocinero de su majestad" o "El pastelero de Madrigal".\nEspero que estigui tot bé...


1Carrera de jugador\nCommuta la subsecció Carrera d'entrenador\n15 maig 1940 (82 anys)\nCarrera de jugador[modifica]\nA la seva primera campanya als Celtics, Nelson completà la seva millor temporada a l'NBA amb 10,2 punts i 5,4 rebots per partit, ajudant els Boston a guanyar l'anell de 1966. Guanyaria quatre campionats més, el 1968, el 1969, el 1974 i el 1976. Tot un model de consistència, Nelson feu més de 10 punts per trobada a cada temporada entre 1968-69 i 1974-75. Aquesta última temporada liderà l'NBA en percentatge de tirs de camp. A la temporada 1975-76, després de 14 anys a la lliga, Nelson posà punt final a la seva carrera professional, i el 1978 se li retirà la seva samarreta amb el número 19 dels Boston Celtics.\nDesprés d'una pausa d'un any, es convertí en entrenador i vicepresident dels Golden State Warriors, on fou nomenat millor entrenador per tercer cop. Als Warriors inculcà un sistema ofensiu ràpid i efectiu. Solia emprar en el quintet titular tres bases/escortes: Mitch Richmond, Tim Hardaway i Sarunas Marciulionis; i dos alers: Chris Mullin i Rod Higgins, que feien les funcions de pivot. Amb aquesta inusual tàctica, liderà els Warriors a temporades d'èxit i moltes aparicions en playoffs. Posteriorment feu arribar a l'equip Chris Webber i Latrell Sprewell. Després de quatre temporades, abandonà l'equip per indiferències amb Webber després d'un començament de 14-31.\nObtingut de «https://ca.wikipedia.org/w/index.php?title=Don_Nelson&oldid=28887750»


Demanen presó permanent per al presumpte assassí de sensesostres a l’Eixample\nUna persona sense sostre dormint al centre de Barcelona en una imatge d'arxiu / Jordi Play\nLa fiscalia acusa l'home brasiler de 35 anys de ser l'autor de tres delictes d'assassinat amb acarnissament\nLa Fiscalia demana una pena de presó permanent revisable per al presumpte assassí de tres persones sense sostre al districte de l’Eixample de Barcelona. Els fets van tenir lloc durant el mes d’abril del 2020 en un marge de deu dies de diferència i van generar molta commoció a la capital catalana per la brutalitat amb la qual es van cometre les agressions a les víctimes, que s’haurien realitzat amb un bat de beisbol i amb una barra de ferro.\nLa investigació policial va permetre detenir hores després de l’últim dels crims -que va tenir lloc la nit del 27 d’abril- un home de 35 anys i de nacionalitat brasilera com a presumpte autor de les morts de les tres persones sense llar. L’arrestat va ser enviat a presó dies després per la seva possible vinculació amb els tres assassinats, malgrat que els Mossos d’Esquadra estaven investigant si l’home podia estar relacionat amb la mort de dues altres persones sense sostre a la ciutat. Finalment, però, només se l’ha pogut relacionar amb tres dels cinc crims.\nEn el seu escrit d’acusació, el ministeri públic considera l’home com a autor de tres delictes d’assassinat amb acarnissament i demana una pena de presó permanent revisable. En cas que el jutge no estimi aquesta condemna, el fiscal demana la imposició d’una pena de 25 anys de presó per cadascun dels tres homicidis. Fonts judicials confirmen que encara no hi ha una data fixada per a la celebració del judici perquè la causa encara es troba en mans del jutjat d’instrucció que va assumir la investigació del cas.\nEn el relat de conclusions de la fiscalia es remarca la vulnerabilitat de les tres víctimes i la incapacitat que van tenir de defendre’s davant del salvatge atac del presumpte agressor. De fet, el ministeri públic assenyala que els tres indigents atacats difícilment haurien pogut rebre algun tipus d’ajuda donada la situació d’estat d’alarma i de confinament per la pandèmia del coronavirus que hi havia en el moment que es van produir els fets.\nAssassinat Sensellarisme Sensesostre


1982 - Diari Jornada\nPel que sembla, a l’estat espanyol ha arribat abans la il·lusió política que la primavera. Hem sentit crits de «Sí se puede» en el Congrés dels Diputats després de la tornada del PSOE al govern. Hem vist com anunciaven una a una les seues ministres, com se sol fer amb els grups dels grans festivals. Hem conegut fitxatges estrella, com un astronauta i un tertulià televisiu. Hem llegit que és el govern més feminista del món (sic). Els sondejos han oblidat el seu idil·li dels últims mesos, Ciutadans, i sembla que celebren que torna el seu amor de tota la vida. Tot és festa, fantasia... i constitucionalisme.\nA la vegada, El País ha nomenat una nova directora, la periodista Soledad Gallego-Díaz. Això ha provocat més entusiasme fins i tot que la resurrecció del PSOE. Antics subscriptors han renovat la seua confiança en el periòdic, les xarxes socials s’han omplit de missatges de celebració i nombrosos periodistes han expressat la seua emoció pel canvi. Tot és de color rosa i purpurina al mitjà en paper del Grupo PRISA.\nPerò com que no soc de memòria curta (i també soc un pessimista, vaja al davant), deixeu-me ajornar la meua celebració. Si semblava que el Partit Popular ens tornava al 1939, la setmana passada vaig tenir la sensació de viatjar al 1982, quan Felipe González i Jesús de Polanco semblaven dos marxistes convençuts. El temps va deixar cadascú en el seu lloc, per això és necessari recordar que darrere (i, sobretot, per damunt) del PSOE i d’El País segueixen existint grups empresarials amb interessos econòmics. Era així fa dues setmanes, i hui segueix tot igual.\nTant de bo vinguen temps nous i aquesta il·lusió no es diluïsca ràpidament. Tant de bo no siga necessària la calç viva ni una portada falsa com la d’Hugo Chávez per a despertar de nou. Tant de bo només siga que jo soc un pessimista. El temps ho dirà.\n«Darrere del PSOE i ‘El País’ segueixen existint grups empresarials amb interessos econòmics»\nMúsic i periodista


Mirades al món. Jornades de cooperació a Alella | Fons Català de Cooperació al Desenvolupament\nMirades al món. Jornades de cooperació a Alella\nDel 24 al 27 d'octubre de 2021\nDiferents espais dels municipi\nL'Ajuntament d'Alella organitza des de 2008 les Jornades de Cooperació Mirades al món, un punt de trobada per reflexionar sobre les desigualtats i els desequilibris entre el Nord i el Sud, donar a conèixer les iniciatives de cooperació que es desenvolupen i debatre sobre com canalitzar les accions de solidaritat internacional perquè siguin més efectives per ales poblacions que les reben.\nDissabte 24 d'octubre. 11 h Plaça de l'Ajuntament. Festa de la Cooperació\nHi haurà l'oportunitat de conèixer quins projectes de cooperació internacional s'han finançat enguany des de l'Ajuntament d'Alella. També es podrà participar en la gimcana del 0,7% i participar en un sorteig de productes de comerç just. També es podrà experimentar una performance sensorial de forma individual amb l'espectacle In itinere (El viatge), d'Stefano d'Argenio.\nDilluns 25 d'octubre. 19 h Espai d'Arts Escèniques, Taula rodona. "Sanitat i desigualtats Nord-Sud: Mig món sense recursos sanitaris"\nAmb la participació de: Jordi Gómez, metge consultor del Departament d'Infectologia de la Unitat de Salut Internacional Drassane i Àngel Huélamo, director de Farmacèutics sense Fronteres Espanya.\nDimecres 27 d'octubre. 19 h Espai d'Arts Escèniques. Cinema. "The constant gardener" (2005)\nDirigida per Fernando Meirelles i basada en la novel·la homònima de John le Carré (2000) explica la vida de Justin Quayle, un diplomàtic britànic destinat a Kenya amb la seva dona, que resulta assassinada juntament amb un home sospitós de ser el seu amant, un activista defensor dels drets humans a la regió. Quayle decideix investigar els assassinats i comença a descobrir molt més del que es pensava..\nInformació de "Mirades al món. Jornades de cooperació" d'Alella


L'entitat gironina NouSol, una de les ONG locals que va rebre finançament de la Unitat de Cooperació pel seu projecte de cooperació internacional a Burkina Faso, ens convida a visitar l'exposició "Jo de gran", on es pot veure el treball que realitzen amb menors sense sostre de la ciutat burkinesa de Bobo-Dioulasso.\nAquesta entitat és una de les ONG locals que va rebre finançament de la Unitat de Cooperació pel seu projecte de cooperació internacional a Burkina Faso.\nA través d'imatges inèdites fetes per infants i joves sense sostre que amb una càmera de carret han retratat el seu paisatge quotidià. L'exposició Bobo-Dioulasso neix el 2018 de la mà del director de l'ONG saltenca NouSol i foto-documentalista, Joel López, i més tard s'hi va afegir la periodista gironina, Èlia Borràs, que ha donat forma i text al treball tant de López com dels infants burkinesos que han participat de tot el procés.\nEl PIL Riu Ter, ubicat a Girona, atén a 32 joves i disposa d'un equip de 13 professionals format per educadors/es socials, sociolaborals, formadores, prospector/a, administració i direcció. Ara, també volen consolidar-se com un espai cultural de referència on s'hi facin exposicions.


Andorra es queda sense la prova de Copa del món masculina d'esquí\nAndorra es queda sense la prova de Copa del món masculina d'esquí alpí el 2021\nEsports » Neu 17 de maig, 2018\nAndorra s´ha quedat sense la Copa del món masculina d´esquí alpí del 2021, una prova per a la qual pugnava amb la candidatura búlgara de Bansko. Així s´ha decidit en el congrés de la FIS, que se celebra aquesta setmana a Grècia.\nBansko també era candidata a organitzar el Mundial del 2021, que s´ha concedit a l´estació suïssa de Lenzerheide. Aquest fet pot haver influït en l'elecció de l´estació búlgara per davant de la candidatura de Soldeu. Si no es generen vacants en el calendari de Copa del món, Andorra no podrà tornar a aspirar a una prova fins a la temporada 2022-2023. I tot i que no s'han tancat dates, la federació i Soldeu-el Tarter confien a estar presents en alguna prova tècnica de la Copa d´Europa després de les finals de la Copa del món del 2019.\nPrecisament al Congrés de Costa Navarino la delegació andorrana s´ha reunit amb els màxims responsables de FIS per exposar-los com avancen els preparatius per a la cita de l'any vinent. Unes finals en què Andorra tindrà participació garantida en la modalitat d'equips.\nA Grècia sí que s'ha concretat la data per a la propera Copa del món de quilòmetre llançat. Seran dues proves, el 12 i 13 d'abril.\nLa federació veu Bansko com un rival dur per a la Copa del món masculina


L’ús de piscines en les comunitats de propietaris - Cudós Consultors i Advocats\nL’ús de piscines en les comunitats de propietaris\nAmb l’arribada de les altes temperatures d’aquesta època les piscines de les comunitats de propietaris es converteixen en un dels millors aliats per tal de pal·liar la calor. En conseqüència, poden sorgir alguns dubtes en relació a l’ús d’aquestes instal·lacions. Qui pot gaudir de les mateixes?\nDoncs bé, el Tribunal Suprem ha dictat una sentència mitjançant la qual parteix de la consideració que una piscina, per la seva pròpia naturalesa, està al servei dels propietaris que tinguin a l’edifici la seva residència, i no dels titulars dels garatges que no són residents.\nPer part del Tribunal s’ha considerat vàlid l’acord d’una comunitat de propietaris a Santa Ponsa (Mallorca) que prohibeix l’ús de la piscina i la barbacoa als propietaris de garatges que no disposin d’habitatge al complex. El Suprem destaca que no consta autorització per a això ni en els estatuts ni en el títol constitutiu de la comunitat, per la qual cosa l’acord impugnat no constitueix una restricció dels drets dels titulars dels garatges sinó que de la mateixa manera que els propietaris de les places de garatge estaran exempts de les despeses que generin aquestes zones, també estan privats d’usar-les.\nLa comunitat explicava que l’acord impugnat, adoptat per majoria, derivava d’una petició per la utilització indiscriminada d’aquestes zones per un grup d’adolescents, unes 15 persones, que havia fet un ús abusiu de la piscina i que, després d’algunes indagacions, es va saber que tots eren convidats del propietari d’un garatge.\nAmb tot, recordeu que en cas de dubtes o conflictes en matèria de comunitats de propietaris, podeu adreçar-vos als advocats/des de Cudós Consultors, ja que us assessorarem amb la màxima seguretat i garantia.\nAdvocada del Departament de Dret Públic de Cudós Consultors.


GESPA ARTIFICIAL A EMPURIABRAVA - SPAIS X TU\nPer acabar l´any us volem presentar una obra de GESPA ARTIFICIAL de les que deixen emprempta a la localitat gironina d´Empuriabrava, la ciutat veneciana de Girona.\nEs tracta d´una instal.lació de 500 m2 d´un model de GEPSA ARTIFCIAL que no es sol instal.lar gaire però que té unes característiques que pocs models tenen.\nÉs el model IMPERIAL 60, de 60 mm d´alçada. És una gespa artificial que per les seves característiques té un realisme increible amb la gespa natural. A part també té l´aventatge que les juntes no es veuen ja que té un pel molt irregular i alt.\nUn model de GESPA ARTIFICIAL que de ben segur que donarà a parlar en els propers temps a la provincia de Girona i rodalies.\nA més a més l´entorn era l´ideal. Un jardí envoltat per canals i incorporant oliveres al mateix, li dona una clase i una elegancia increible.\nAquí us deixem el link al nostre instagram on podreu veure el video complet de l´obra:


Douglas Kennedy: "Si el sexe no funciona, has de replantejar-te la relació"\nDouglas Kennedy. Pere Tordera\nBarcelonaDouglas Kennedy (Nova York, 1955) viu oficialment a Maine, que és on paga els impostos, però passa part de l’any entre Berlín, París i Londres. L'escriptor se sent còmode amb el seu estil de vida nòmada i és molt crític amb el seu país d’origen –el seu pare era un agent de la CIA però mai hi va tenir gaire connexió–. Diu que els Estats Units estan en plena decadència, que són hipòcrites sobretot quan es parla de sexe, i s’indigna molt cada vegada que surt el nom de Donald Trump. El pitjor que es pot fer, assegura, és avorrir-se. És disciplinat: l’estona que té entre una entrevista i l’altra l’aprofita per escriure, perquè s'imposa un mínim de pàgines diàries. Ho fa també mentre vola. Ha escrit 14 novel·les traduïdes a vint llengües i ha venut uns 17 milions d’exemplars. Acaba de publicar Isabelle a la tarda (Univers/Arpa), on narra la intensa relació clandestina entre un nord-americà i una francesa que s’allarga durant dècades. Kennedy es pregunta si compartir el dia a dia mata qualsevol passió física.\nAl llibre, hi ha un moment que el Sam, el protagonista, diu que tots ens acabem construint la nostra pròpia presó. Tendim a renunciar a la llibertat?\n— Crec que moltes vegades és així. Sovint ens convencem a nosaltres mateixos que aquesta és la vida que hem de tenir i renunciem a la llibertat. La lluita més difícil és la que tenim amb nosaltres mateixos per decidir què volem realment. Hi ha un poema de T.S. Eliot que diu: “Between the motion / And the act / Falls the Shadow” [Entre el moviment i l’acció, cau l’ombra]. I l’ombra és interessant, aquesta zona grisa, allò de no hauria d’estar amb aquesta persona però hi estic perquè és el correcte, no hauria de fer aquesta feina però és la que he de fer, voldria fer això però no ho puc fer... Tots fem coses que en realitat no volem fer, ens construïm la nostra presó i això ens fa desgraciats. Ara tinc la vida que vull tenir però també he viscut a la meva pròpia presó i no me’n penedeixo, al final és la meva història.\nSitua l’inici de la novel·la als anys 70. El protagonista és el Sam, un jove i innocent nord-americà de l’Oest Mitjà que viatja a París, on coneix una dona més gran, més culta i més sofisticada, la Isabelle.\n— Coincideix amb la meva pròpia biografia, jo era jove als anys 70 i aboco a la novel·la part de les coses que he viscut. Soc nord-americà però de Nova York, que és una sensibilitat força diferent de la de l’Oest Mitjà, i he viscut molt de temps a França. Volia observar els contrastos entre el Sam i la Isabelle. Ella és una dona brillant però no gaire ambiciosa que es casa a l’estil de Jane Austen, escull un home més gran i d’èxit, un banquer. El Sam és un jove que ha crescut molt sol, sense gaire afecte, i creu que ha d’estudiar a la millor universitat i convertir-se en un advocat brillant. Volia fer trobar aquestes dues persones i contrastar sensibilitats diferents, la nord-americana i la francesa, sobre el sexe.\nVolia fer trobar aquestes dues persones i contrastar sensibilitats diferents, la nord-americana i la francesa, sobre el sexe ”\n¿Són sensibilitats molt diferents en aquest món tan global?\n— Sí. He viscut molts anys en diferents països, Irlanda, Anglaterra, França... Per tot arreu veus parelles amb problemes, adolescents rebel·lant-se contra els pares..., la condició humana és la mateixa, però no la sensibilitat. Als Estats Units la idea de la infidelitat és terrible, és una gran debilitat, una cosa que no hauries de fer mai, un gran tabú. Mira el que va passar amb Bill Clinton! A França hi ha una altra tradició. T’enamores i pots construir una família, però s’accepta que es pot desitjar algú altre i es dona espai fora de la parella. Conec moltes parelles que porten molts anys juntes i que han renunciat al sexe. Per què ho accepten? Hi ha una por terrible a creuar la línia, com si la infidelitat fos tan perillosa. El Sam i la Isabelle viuen una gran passió perquè mai poden estar junts, no comparteixen el dia a dia.\n¿No són possibles les grans passions dins la parella estable?\n— Sí, esclar, però no és freqüent.\nEl Sam és romàntic a la manera nord-americana?\n— Vol trobar la persona adequada amb qui construir un projecte en comú. Vol estar al seu costat passi el que passi. És el que intenta amb la Rebecca. Quan passen la primera nit junts sap que hi ha alguna cosa que no encaixa perquè no té el que tenia amb la Isabelle, però ella reuneix tots els requisits: comparteixen una mateixa formació, interessos, ambicions... No és amor, és pragmatisme. Som romàntics però rígids, no acceptem la idea que l’amor és caos i no ordre. Al llibre, de fet, hi ha moltes preguntes sense resposta. Què significa trobar algú que creus que és l’amor de la teva vida i decidir que, tot i així, no hi vols compartir el dia a dia? El Sam i la Isabelle són conscients que tenen la relació més apassionada i important de les seves vides però quan tenen l’oportunitat de fer el pas i anar a viure junts, no ho fan. Potser intueixen que si ho fan, el que tenen acabarà morint. A la seva manera, són fidels emocionalment l’un amb l’altre. El que tenen és amor però és un amor genuïnament diferent.\nEl sexe és molt present en tota la novel·la.\n— Quan els amics es divorcien, t’expliquen tot el que ha fet malament l’altre. Jo mai opino, no puc saber què ha passat realment, perquè no he estat al seu llit. El sexe és crucial. No entenc una parella sense sexe, és al llit quan et despulles del tot, físicament i emocionalment, és la relació més íntima que pots tenir, la forma més alta de comunicació. Si el sexe no funciona, has de replantejar-te la relació. Si s’utilitza com a arma de poder, també millor que t’acomiadis de la parella. Amb la Rebecca, el Sam té un sexe només correcte però no és al que està acostumat amb la Isabelle. No es parla prou de la importància del sexe i en té, té un gran poder.\nDouglas Kennedy literatura Sexe


Ves a la pàg: [-10 -1] 1 - 2 - 3 ... 21 - 22 - 23\ntramès: 05.10.2021, 11:51\nNom del fitxer: Sense ficció - Islero. La bomba atòmica 'made in Spain' (2021) [TDT-Rip català per a rucatala.org] per Borinot.avi\nMida del fitxer: 807 MB\nSENSE FICCIÓ - ISLERO: LA BOMBA ATÒMICA 'MADE IN SPAIN'\nUna producció de Sàpiens en coproducció amb TV3 i TVE\nGuió: Joan López i Cristina Muelas\nMúsica: Albert Callejo\nA través de la darrera entrevista radiofònica que Guillermo Velarde va fer poc abans de morir, viatgem a un dels capítols militars més impactants i insòlits de la història recent d'Espanya. Velarde revela, en primera persona, els secrets que va amagar durant dècades del projecte per a la fabricació a Espanya de bombes atòmiques: el reactor de Vandellòs I, a Tarragona, proporcionaria el plutoni enriquit necessari per a l'arsenal atòmic.\ntramès: 05.10.2021, 11:54\nNom del fitxer: Sense ficció - I la lluita continua - Llúcia Oliva (2019) [TDT-Rip català per a rucatala.org] per Borinot.avi\nSENSE FICCIÓ - I LA LLUITA CONTINUA\nUna producció d'Adela d'Alòs-Moner i Josep Maria Rodríguez Rovira.\nDirecció: Llúcia Oliva\nImatge: Carles Ortiz i Marina Siero\n'I la lluita continua', dirigit per la periodista Llúcia Oliva, és un documental que dona una versió de la Transició sovint oblidada, i ho fa a través de la veu dels seus protagonistes: els activistes que van lluitar contra la repressió franquista i que avui, que tenen entre 80 i 90 anys, continuen la seva lluita al carrer al capdavant de Marea Pensionista.\nQuan es parla de la Transició a Espanya, el rei emèrit Joan Carles I i Adolfo Suárez, entre altres prohoms de la pàtria, se'n solen emportar gran part dels mèrits. I en el capítol dels oblits, els milers d'obrers que amb la seva multitudinària lluita al carrer i a les empreses van posar-hi el seu granet de sorra.\nAmb aquesta mirada, el documental 'I la lluita continua' explica la vida i l'experiència d'un grup d'obrers de la construcció que van emigrar a Catalunya des de diversos llocs de l'Estat i la seva peculiar manera d'integrar-se al país d'acollida.\nEls protagonistes fugien de la repressió franquista a la seva terra, on havien començat a lluitar contra la dictadura, i a Catalunya van trobar-hi refugi. I també hi van continuar la lluita pels drets laborals i sindicals, sumant la seva força a la batalla antifranquista catalana, que en aquell moment es resumia en tres paraules: llibertat, amnistia i estatut d'autonomia.\nCom explica el documental, aquests líders del moviment obrer provinents de tot l'Estat no només van influir en la consecució de les llibertats i els drets, sinó que també van participar en la política dels primers anys de la democràcia com a regidors als ajuntaments i diputats al Parlament de Catalunya. I ara que tenen entre 80 i 90 anys continuen la seva lluita al carrer, reivindicant unes pensions justes per a tothom, al capdavant de Marea Pensionista.\ntramès: 12.10.2021, 11:50\nNom del fitxer: Sense ficció - La generació silenciosa (2021) [TDT-Rip català per a rucatala.org] per Borinot.avi\nMida del fitxer: 830 MB\nSENSE FICCIÓ - LA GENERACIÓ SILENCIOSA\nUna producció d'Amoros Producciones SLU\ntramès: 12.10.2021, 11:51\nNom del fitxer: Sense ficció - Stonewall. Els orígens de l'orgull gay (2020) [TDT-Rip català per a rucatala.org] per Borinot.avi\nSENSE FICCIÓ - STONEWALL: ELS ORÍGENS DE L'ORGULL GAY (Stonewall: Aux origines de la Gay Pride)\nUna producció de Zadig Productions amb la participació de France Télévisions, RTS, CNC i Procirep-Angoa.\nDirecció: Mathilde Fassin\nDirector de fotografia i so: Jonathan Westpalm Van Hoorn\nMuntatge: Anne Renardet\nMúsica: Rémi Sanna i Frédéric Jaffre\nEl 1969, la policia de Nova York va fer una batuda a l'Stonewall, un bar de Greenwich Village freqüentat per gais. El 1970 es va fer la primera desfilada de l'Orgull Gai, en record d'aquells fets. El documental "Stonewall. Els orígens de l'orgull gai" explora el naixement del moviment a través del relat dels qui hi van participar, amb motiu del 50è aniversari d'aquella primera manifestació.\ntramès: 19.10.2021, 10:13\nNom del fitxer: Sense ficció - L'estratègia del silenci (2017) [TDT-Rip català per a rucatala.org] per Borinot.avi\nMida del fitxer: 864 MB\nSENSE FICCIÓ - L'ESTRATÈGIA DEL SILENCI\nUna producció de Barret Films i Mediapro\ntramès: 26.10.2021, 14:21\nNom del fitxer: Sense ficció - Montseny, la tragèdia enterrada (2021) [TDT-Rip català per a rucatala.org] per Borinot.avi\nSENSE FICCIÓ - MONTSENY, LA TRAGÈDIA ENTERRADA\nUna producció de TVC amb coproducció de La Kaseta Ideas Factory\nCinquanta-un anys del pitjor sinistre del transport aeri a Catalunya. El 3 de juliol de 1970, un avió Comet 4 Turbojet de la companyia britànica Dan Air, procedent del Regne Unit amb destinació a Barcelona, amb 105 turistes anglesos i set membres de la tripulació a bord, es va estavellar al massís del Montseny. Una confusió d'ubicació del pilot i del centre de control d'aproximació de l'aeroport del Prat, afegit a l'espessa boira que aquella tarda cobria el pic de les Agudes, van conduir l'aparell al desastre final. No hi va haver supervivents. Les restes de les víctimes reposen en una fossa comuna al cementiri d'Arbúcies coneguda com la "tomba dels anglesos", on les autoritats franquistes de l'època, amb la complicitat de la diplomàcia britànica, van ordenar enterrar-les en una cerimònia calculadament discreta per amagar la tragèdia.\ntramès: 02.11.2021, 08:53\nNom del fitxer: Sense ficció - Àngel Casas tal com raja (2021) [TDT-Rip català per a rucatala.org] per Borinot.avi\nMida del fitxer: 916 MB\nSENSE FICCIÓ - ÀNGEL CASAS TAL COM RAJA\nUna producció de TVC\nConegut per ser una de les primeres cares que van aparèixer a TV3 l'any 1983 amb un show que posaria Catalunya en el mapa internacional al convidar estrelles de Hollywood i famosos de tot el món, l'Àngel Casas que ja estava retirat ha tornat a ser protagonista però aquesta vegada per una greu malaltia que va posar en risc la seva vida.\nEnvoltat ara d'amics com en Joan Manuel Serrat, Xavier Sardà i Josep Maria Mainat i de famosos com Jane Birkin o Miguel Ríos i Imanol Arias, recupera la memòria d'aquells anys i relata tal com raja i carregat d'un humor i una ironia sorprenent els moments més durs de la malaltia.\ntramès: 09.11.2021, 20:49\nNom del fitxer: Sense ficció - Demà - C. Dion i M. Laurent (2015) [TDT-Rip català per a rucatala.org] per Borinot.avi\nSENSE FICCIÓ - DEMÀ (Demain)\nUna producció de Move Movie en coproducció amb France 2 Cinéma, Mars Films i Mely Productions. 2015\nQuin demà ens espera, a nosaltres i als nostres fills? A partir de la preocupació pels efectes del canvi climàtic al planeta, un grup de cineastes s'uneixen per viatjar arreu del món buscant noves maneres d'entendre i d'organitzar els grans temes que més afecten les nostres vides: l'agricultura, l'energia, l'economia, la democràcia i l'educació. Un petit compendi de moviments i d'ideologies alternatives que aconsegueixen oferir certa esperança de canvi.\ntramès: 16.11.2021, 11:10\nNom del fitxer: Sense ficció - Les llistes de Trias i Peitx. El Schindler català (2021) [TDT-Rip per a rucatala.org] per Borinot.avi\nMida del fitxer: 764 MB\nSENSE FICCIÓ - LES LLISTES DE TRIAS I PEITX, EL SCHINDLER CATALÀ\nUna producció de TVC produïda per Lavinia Audiovisual.\nDirecció i guió: Mar Llanas\ntramès: 16.11.2021, 11:12\nNom del fitxer: Sense ficció - Redescobrint Gerda Taro (2020) [TDT-Rip català per a rucatala.org] per Borinot.avi\nSENSE FICCIÓ - REDESCOBRINT GERDA TARO (Sur les traces de Gerda Taro)\nUna producció de Brotherfilms amb la participació de France Télévisions.\nDirecció: Camille Ménager\nGuió: Camille Menager i Céline Sallette\nMuntatge: Lionel Delebarre\nMúsica original: Lou Rotzinger\n'Redescobrint Gerda Taro' és una producció de Brotherfilms amb la participació de France Télévisions.\ntramès: 23.11.2021, 13:08\nNom del fitxer: Sense ficció - Odi, del sentiment al delicte (2021) [TDT-Rip català per a rucatala.org] per Borinot.avi\nMida del fitxer: 928 MB\nSENSE FICCIÓ - ODI, DEL SENTIMENT AL DELICTE\nUna producció de TV3.\nUn documental de Carles Prats Padrós i Joan Carles Villacreces Rodríguez\nL'odi és un sentiment corrosiu que es pot convertir en delicte. Els discursos intolerants s'han disparat a les xarxes socials i alguns partits els legitimen públicament. La pandèmia ha exacerbat la sinofòbia. Les agressions verbals i físiques contra col·lectius vulnerables s'han multiplicat exponencialment els darrers anys: agressions homòfobes i racistes en espais d'oci nocturn o transport públic, atacs a persones migrades en centres de menors, violència contra persones sense sostre...\nLa Fiscalia de Barcelona és pionera i ha creat un servei especialitzat en delictes d'odi i discriminació; una iniciativa que s'ha estès a tota Espanya i que ha seguit també a la policia. També s'ha reformat el Codi Penal. Però el redactat es presta a la confusió, es queda curt en alguns casos, mentre que en d'altres se n'abusa i s'entra en contradicció amb la llibertat d'expressió.\nPer sorprenent que pugui semblar, alguns dels col·lectius més vulnerables queden fora de la llista de grups amb la protecció especial que fixa el Codi Penal en el cas dels delictes d'odi. Tampoc són col·lectius vulnerables els agents de la policia o la Guàrdia Civil, segons el Tribunal Suprem; tot i que s'hi insisteixi en judicis contra activistes independentistes.\nS'ha abusat de les denúncies i s'ha banalitzat el concepte de 'delictes d'odi' amb finalitats propagandístiques. Després de molts titulars i condemnes periodístiques, molts casos es desinflen quan arriben als jutjats i acaben en no res. La inflació de denúncies pot comportar l'autocensura dels col·lectius assenyalats.\nHi ha discursos odiosos però no són necessàriament delicte. Ho saben molt bé partits extremistes que fan discursos obertament intolerants amb total impunitat, emparant-se en la llibertat d'expressió.\ntramès: 30.11.2021, 10:51\nNom del fitxer: Sense ficció - L'home dibuixat. Una conversa amb Jaume Sisa (2021) [TDT-Rip català per a rucatala.org] per Borinot.avi\nSENSE FICCIÓ - L'HOME DIBUIXAT. UNA CONVERSA AMB JAUME SISA\nUna producció de Broadcaster Audiovisual Services i Mallerich Films, en coproducció amb TVC i RTVE.